**У С Т А В**

**НА НАРОДНО ЧИТАЛИЩЕ**

**„ПРОСВЕТА 1888”**

**град ПОМОРИЕ**

**ГЛАВА ПЪРВА**

ОБЩИ ПОЛОЖЕНИЯ

 **Член 1**. Този устав урежда учредяването, членството, устройството, управлението, дейността, имуществото, финансирането, издръжката и прекратяването на Народно Читалище „Просвета 1888” град Поморие.

 **Член 2**. **Народно Читалище „Просвета 1888” град Поморие** е традиционно самоуправляващо се културно-просветно сдружение. Читалището осъществява и функции по изпълнение на държавни културно-просветни задачи.

 **Член 3**. Читалището е юридическо лице с нестопанска цел, което е създадено и функционира в съответствие със Закона за народните читалища и този Устав.

1. **НАИМЕНОВАНИЕТО** на Читалището е: **НАРОДНО ЧИТАЛИЩЕ „ПРОСВЕТА 1888” град Поморие .**
2. Читалището е със **СЕДАЛИЩЕ** – град Поморие обл. Бургаска и **АДРЕС НА УПРАВЛЕНИЕ – гр. Поморие обл. Бургаска ул. „Княз Борис І”№ 51**
3. Читалището има кръгъл печат с разтворена книга и слънце над нея в средата и следния текст НАРОДНО ЧИТАЛИЩЕ “ПРОСВЕТА 1888” ГРАД ПОМОРИЕ.

 **Член 4**. В дейността на читалището могат да участват всички физически лица, като не се допускат ограничения на правата и привилегиите, основани на раса, народност, етническо самосъзнание и политическа принадлежност, пол, възраст, произход, религиозни възгледи, образование, убеждения, лично и обществено положение или имуществено състояние.

 **Член 5**. Читалището осъществява своята дейност в тясно взаимодействие с учебни заведения, културни институти, обществени и стопански организации, които извършват или подпомагат културно-просветната и художественотворческа дейност. Читалището може да се сдружава и членува в читалищни сдружения и Съюза на народните читалища, като национално представителна организация на читалищата в България, за организиране на общи инициативи като: фестивали, събори, тържества и други на местно или регионално ниво.

 **Член 6**. Читалището поддържа най-тесни връзки на сътрудничество при осъществяването на културно-просветни дейности, организирани от Община Поморие. Своята дейност читалището съобразява със стратегията на Министерство на културата.

**ГЛАВА ВТОРА**

ЦЕЛИ И ЗАДАЧИ

 **Член 7**. Народно читалище „Просвета 1888” град Поморие има за цел да задоволява потребностите на гражданите , свързани с:

1. Развитие и обогатяване на културния живот, социалната и образователна дейност в Община Поморие.

дейност за период от две години, констатирано от Министъра на културата; когато не е учредено по законния ред; когато е обявено в несъстоятелност.

 /2/ Решението по предходната алинея подлежи на вписване в регистрите на Бургаския Окръжен Съд.

 **Член 32**. /1/ При прекратяване Настоятелството определя ликвидатор. Ако не бъде определен такъв окръжния съд определя такъв и го вписва в съдебния регистър. От вписването му Ликвидатора представлява читалището.

 /2/ Основна цел на ликвидацията е да се довършат текущите сделки на читалището, да се съберат неговите вземания, имуществото му да бъде превърнато в пари и да се удовлетворят неговите кредитори. След разпределяне на имуществото ликвидаторът е длъжен да поиска заличаване на читалището от регистъра на БОС.

 /3/ Имуществото, останало след удовлетворяване на кредиторите, се разпределя по решение на Настоятелството, респ. ако не бъде взето такова решение до приключване на ликвидацията – от ликвидатора, като ако получателите /други народни читалища със същите или близки цели до тези на прекратеното читалище/ - на това имущество не съществуват или са неопределяеми, то преминава върху Община Поморие, която е длъжна да го използва за дейност, възможно най-близка до целта на прекратеното читалище.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

 §1. Този устав влиза в сила веднага след приемането му и отменя досега действащия устав, както и всички вътрешни правила, които му противоречат.

 §2. Настоятелството на читалището, избрано в съответствие с разпоредбите на настоящия устав е длъжно:

1. Да предприеме всички необходими действия в срок най-късно до 09.06.2010 г. за регистрация на промени в устава на читалището произтичащи от ЗНЧ с посл. изм. обн. ДВ бр.42 от 05.06.2009 г. в Бургаски Окръжен Съд и в публичния регистър на народните читалища и читалищните сдружения, воден от Министъра на културата в седемдневен срок от вписването на промените в Бургаски Окръжен Съд.
2. Да назначи Секретар на читалището на първото си редовно заседание.
3. Всяка промяна в подлежащи на вписване обстоятелства следва да бъде заявена за вписване в съда в 14 – четиринадесет дневен срок от нейното възникване.

 §3. За всички неуредени от настоящия устав въпроси се прилага Законът за Народните читалища и действащите в страната нормативни актове.

 Този Устав е приет от Общото събрание на членовете на Народно Читалище „Просвета1888 ” град Поморие , състояло се на: 27.03.2012 г. и изменен в чл.15, чл 18 и чл.25 на Общо събрание , провело се на 19.03.2014 г.

 **ОТЧЕТЕН ДОКЛАД ЗА ДЕЙНОСТТА НА НЧ „ПРОСВЕТА 1888” ПРЕЗ 2022Г.**

1. **Библиотечна дейност**

Библиотеката при НЧ „Просвета 1888” е най-голямата на територията на Община Поморие.Тя е изградена на принципите на близост, достъпност и оперативност на библиотечно – информационното обслужване на населението. За съжаление изминалата 2022 година беше белязана от събития, които оказаха съществено влияние както върху живота ни като цяло, така и в частност върху работата на библиотеката.Разпространението на пандемията от COVID-19, макар и със затихване, изискваше спазване на действащите противоепидемични мерки и ограничаване на социалните контакти почти до края на месец април. Справочен отдел, отдел „Читалня” и компютърните зали започнаха да функционират нормално едва след месец май 2022 год. Дотогава бяха ограничени и традиционно провежданите мероприятия в ДО. Значително намаля броя на по-възрастните читатели поради страха от заболяване.Много голяма част от руско -говорящите потребители напуснаха страната или въобще не дойдоха в града през летния сезон.Всичко това естествено се отрази на отчитаните количествени и стойностни показатели за работата на библиотеката.Регистрираните читатели през годината са 594 бр., от тях до 14 год. – 321 броя.Заетите библиотечни документи са 8 352 броя.Отчетените посещения – 5 341 бр., като в Отдел „Читалня” те са 719 бр.Тези цифри са завишени в сравнение с 2021 год.,но все пак са по-ниски спрямо периода преди пандемията.

 На фона на всичко това,служителите в библиотеката положиха максимални усилия за осигуряване на нормалното обслужване на читателите и наблегнаха на организационните и административни дейности.

През годината бяха набавени 672 бр. нови книги, от които 377 бр. чрез покупка. За пореден път библиотеката спечели проект за финансово подпомагане по Програма„Българските библиотеки – съвременни центрове за четене и информираност – 2022 год.” Одобрената сума беше 3949 лева. Бяха закупени общо 220 тома книги от 41 издателства.Полученото финансиране по този проект отново ни даде реална възможност да попълним и подновим наличния библиотечен фонд, който към момента възлиза на 56 213 броя б.е.Това е петият проект, който библиотеката печели за поредна година.Така одобрената и реално получена сума по тази програма за последните пет години възлиза на 16 714 лв. , като тя е използвана изцяло и единствено за закупуване на книги.С благодарност трябва да споменем и многобройните дарители, които често ни радват с нови качествени и стойностни книги: г-жа Светлана Янчева от ИК ”Изида”,г-жа София Бурова – основен дарител на библиотеката през годините, проф. Ана Кочева, благодарение на която притежаваме част от личната библиотека на почетния гражданин на гр. Поморие проф. Иван Кочев.И разбира се, специални благодарности и на Поморийските автори, които също не ни забравят.

 Наред с книгите, библиотеката предоставя на читателите си и периодика. Абонираните издания през 2022 год. са 10 броя , подбрани съобразно търсенето, интересите и възрастта на ползвателите на отдел „Читалня”.

 Освен по цитирания по-горе спечелен проект за финансово подпомагане , през 2022 год.екипът на библиотеката работи по още два проекта.

Единият от тях е по програмата на МОН „Студентски практики – Фаза 2”.Съгласно сключеният договор между НЧ”Просвета 1888” и УНИБИТ – гр. София,библиотеката даде възможност за провеждане на практическо обучение с цел прилагане на теоретично придобитите знания и умения в реална работна среда на студентка от библиотекарския институт .Проектът беше приключен през месец февруари 2022 год.

Вторият проект е под наслов „Социално-икономическа интеграция на маргинализираните общности на територията на Община Поморие”.Участието ни в този проект, спечелен от Община Поморие, се свежда до инсталиране и адаптиране на нов библиотечния софтуер, от една от водещите специализирани в тази област фирми.През годината беше извършена голяма по обем работа във връзка с цялостната проверка и редактиране на съществуващата база данни и преструкторирането и съгласно новите изисквания.След проведеното онлайн обучение, екипът на библиотеката поетапно премина към работа с част от новите модули за регистрация, инвентиране и каталогизация на библиотечните документи,информационно търсене и извеждане на библиотечна статистика и класации, както и регистрация и обслужване на читателите.

Работата по този проект продължава и през 2023 год. с въвеждането на модул „Автоматизирана инвентаризация”.

 Едновременно с това през годината продължи попълването и поддържането на краеведската сбирка в библиотеката,беше направено прочистване на част от многоекземплярните и остарели по съдържание заглавия , както и пренареждане на художествената литература и фонда на отдел „Читалня”.

За наша радост,след разхлабване на противоепидемичните мерки,успяхме да проведем по-голямата част от заложените в културния календар на библиотеката мероприятия- като: станалата вече традиционна кампания „Аз вече съм читател” с учениците от I клас на СУ „Иван Вазов”,срещите за Великден с беседа за празника от отец Валентин Георгиев и оцветяване на рисунки от книжката „Да оцветим Великден” на г-жа Валя Георгиева, творческата работилница по случай Баба Марта с учениците от IV клас.Първокласниците от I б клас избраха библиотеката за своя празник по случай завършването на учебната година, който премина с много веселие, образователни игри, решаване на кръстословици и гатанки.Децата от II в клас подготвиха и написаха мили и искрени писма до Дядо Коледа,учениците от IV б клас изработиха прекрасни дрянови сурвачки, с които участваха на коледния благотворителен базар, а първокласниците и третокласниците майсториха красиви картички и играчки и имаха незабравима среща с Баба Зима, която ги зарадва с чудни приказки, легенди и интересни факти за празника.Изказваме специална благодарност на класните ръководители на паралелките от първи до четвърти клас от СУ „Иван Вазов” – гр. Поморие за това, че винаги са откликвали на нашите покани за провеждане на мероприятия в библиотеката.Сигурни сме , че тези срещи са забавни, интересни и полезни за децата.

През миналата година по повод Деня на Черно море, наши гости бяха и учениците от VIII клас от ПГТ „Ал.Константинов” – гр. Поморие с кл. ръководител г-жа Елена Янакиева.Децата се запознаха с възможностите, които предлага библиотеката, слушаха легенди и любопитни факти за морето, разгледаха снимки и интересни материали от отдел „Краезнание”.Надяваме се , че тези наши срещи ще продължат и в бъдеще.

 През 2022 год. продължихме добрата практика за отбелязване на бележити дати и годишнини чрез подреждането на литературни витрини или изложби в предверието на библиотеката,както и на документални изложби във фоайето на читалището. Чрез информационни табла и нашата фейсбук страница своевременно информирахме потребителите за новополучените книги.

Изминалата година беше динамична,натоварена , но и много ползотворна за екипа на библиотеката.Удовлетворени сме, че въпреки намаления щат и големия обем работа, свързана с въвеждането на новия електронен каталог, успяхме да запазим ритмичността при попълването, обработката и поддържането на библиотечния фонд и набавянето на нови книги. Това е важно, защото библиотеките са феномен на човешката цивилизация и култура и всички те имат общи цели и задачи – да осигурят достъп до знания и да бъдат пазители на тези знания.

 2.**Поддържани и доказани традиционни празници:**

„Яворови дни”- За 64-ти път любовта към поета и безсмъртните му стихове ни събра край брега на морето на може би най-дълголетния празник на поезията. „Щастлив съм, че на това емблематично за Поморие място, Яворовите скали, днес сме се събрали толкова много хора. Вече 64 години независимо от превратностите на времето, независимо от трудностите, с които се сблъскваме днес, в Поморие се провеждат Яворовите дни. Тук, на този бряг се ражда синът на Поморие, гениалният Яворов” – тези слова каза при откриването кметът на Община Поморие –г-н Иван Алексиев.Той благодари на организаторите от НЧ „Просвета 1888” за огромното старание при подготовката на събитието, и на всички, които подкрепят тази мисия, защото културата трябва да е жива, но за целта трябва хората да я подкрепят и да работят за нея”. На откриването на поетичните празници с почетен знак на Община Поморие бе отличен Боян Чимов за своя принос към образованието и културата като поет, писател, преподавател, директор на СУ „Иван Вазов”.

Проф. Мария Нейкова – областен управител на Бургас приветства присъстващите на празника и пожела здраве и очи за хубавото, хубавото, което е невидимо понякога, но то осмисля дните ни”. Проф. Нейкова изрази увереност .”…че Яворовите дни ще пребъдат във времето със своите чудесни послания”. Вълнуващо и емоционално беше словото на проф. Ана Кочева. „…на високите Яворови скали 64 години без прекъсване са заставали за да открият най-смисления и най-хубав празник на Поморие общественици, литературни критици, поети, писатели…” – сподели Ана Кочева.

На откриването присъстваха Адам Адамов- председател на Общ. съвет, Мария Ценова – зам.-областен управител,енергийният експерт Жечо Станков, Тодор Иванов – председател на международна фондация „Яворов”-гр. Чирпан, Румен Димитров – бивш зам.-министър на културата, Милчо Талев – председател на НЧ „Просвета 1888”, арменската общност от гр. Бургас и НЧ „Ереван 2022”.Прекрасната арменска песен, изпълнена от младата Карине Асланян и словото на Ховсеп Мелконян бяха признателния поклон на арменската общност пред поета. Насладихме се и на прекрасното изпълнение на стихотворението „Песен на песента ми” от талантливата Сиана Христова и танца на мажоретките от ТФ „Фреш”.

Друга традиционна проява бе XIV издание на Национален фестивал на духовите оркестри, мажоретни и съвременни танци с участието на състави от гр. Оряхово, Градски духов оркестър „Михаил Биков”-Шумен, Духов оркестър гр. Свиленград, Денс груп „Ултра вайлет”, ТФ „Фреш”, Мажоретен състав „Българче ”от Горна Оряховица.

Летните културни празници „Море от вино” и традиционната Национална седмица на морето

3.**Организиране и участия в празници, фестивали, изложби, творчески вечери, граждански инициативи:**

**Изложби:**

* Документална изложба „Акад. Петко Стайнов” и среща с неговия внук Петко Стайнов и гл. уредник към Исторически музей гр. Казанлък
* Изложба живопис на Радомира Вълкова от Свиленград„Многоточие…”
* „Поне за миг да полетя”- изложба живопис на Иван Андонов,представена от Мария Статулова и Люба Маричкова – Яворови дни
* Международен пленер по живопис и скулптура „Светът е море 2022” с участието на Атанас Стоянов, Добрин Вътев, Елица Бенева, Иван Велчев, Красимир Ангелов, Милен Джановски, Милена Казакова, Станимир Видев Милена Младенова
* Изложба на Йордан Маринов
* Ателие „Кураж” – изложба на пет художнички
* Фотоизложба – за живота на семейството на Император Николай II-реализирана от творчески колектив „Утринна звезда”
* Изложба на ретро мотори SIMSON

**Спектакли и концерти:**

* „Сирано дьо Бержерак”- Театър на Българска армия
* Магическо шоу „Чудесата на Зайн”
* Концерт на Христо Кидиков и представяне на неговата 4-та книга „Спомени от Вефа”, с участието на Васил и Коста Самоковлиеви
* „Смешно отделение”- ТМЦ гр. Разград
* „Танцуващите слънца на Поморие „ - концерт – спектакъл на Dance group ULTRA VIOLET, с ръководител Виолета Киранова
* „Сватба със закъснител” – театрално представление на Фери Арт
* Концерт – спектакъл „Бай Рок”
* Рок концерт на група „Хоризонт” в Националната кампания „Изпей „Обичам те”на български”- откриване на празниците „Море от вино”
* Концерт на Веселин Маринов- празниците „Море от вино”
* Концерт на група CINGA MANGA FUNK- празниците „Море от вино”
* Анхиало – Джаз фест и ретро парад
* Гала вечер на XX международен фестивал „Черноморски перли 22”- съвместно с арт фолклорен център „Нестия”
* Концерт на Богдан Томов
* „Енио Мориконе- киното в ноти”. Музикалните шедьоври на легендарния Мориконе- празниците „Море от вино”
* 28 години с песните на Илия Луков- концерт - празниците „Море от вино”
* „Две хубави очи”- концерт на сопраното Соня Маринова и проф. Красимир Тасков – пиано-Яворови дни
* „Отражения” – спектакъл на Музикално-драматичен театър-оркестър и Орлин Горанов – Велико Търново
* Концерт на група „Дежа вю” - празниците „Море от вино”
* Благотворителен концерт на Тракийско дружество „Одринска епопея”- празниците „Море от вино”
* Концерт – спектакъл на танцова формация „Петлите”- празниците „Море от вино”
* Концерт на група „Спринт”- празниците „Море от вино”
* Концерти на групи от Световния шампионат по фолклор
* Театър Българска армия „Кафе с претенция”
* „Кекс вместо…..секс” – театрално представление
* „Търновската царица”- Откриване на празниците Яворови дни 2022г.
* Концерт на Ансамбъл„Гайтани”- закриване на празниците „Море от вино”
* НЧ „Пенчо Славейков”гр. Трявна гостува в Поморие с театралната постановка „Хазарт”
* Участие на Денс груп „Ултра вайлет”, ТФ „Фреш” в финалния шосеен пробег на спортните клубове от цялата страна
* Спектакъл „Помниш ли…”-танцова формация „Петлите”
* Концерт на фолклорен ансамбъл „Филип Кутев”
* „Женско царство” ДТ – Добрич
* Театър Българска армия гостува с представлението ”Стъпка по стъпка”
* Концерт и връчване на наградите на конкурсите в Яворовите тържества с участието на Джаз формация Ани, Боби, Ники и Дамян
* Коледна дискотека с DJ MARTI
* Традиционен коледен концерт в кв. Каменар
* Концерт на Дежа Вю и КСТ „Поморие ” с ръководители Никола и Олга Абрашеви
* „Абсурдни времена като коледен знак”-музикално поетичен спектакъл с участието на Маргарита Петкова, Добромир Банев и Ирина Флорин
* „Коледно вълшебство” –празничен концерт на Денс груп „Ултра виолет”
* Концерт на КСТ „Поморие”- ръководители Олга и Никола Абрашеви и концертите на ДФТА „Раковина”, Пенсионерски клуб „Анхиало”, Тракийско дружество, ТК „Чайка”,хорова формация „Морски бриз”, фолклорна група „Пей сърце”, група „Калгамач” и др.

Искам да благодаря на колегите, техническият екип и всички от читалището, благодарение на които се реализират всички тези представления, концерти , репетиции, литературни срещи, всички изяви -наши и гостуващи за професионализма им, за търпението , за разбирането . И независимо, че много често ни забравят, скрити зад кулисите, цялата културна програма е дело на този екип.

И последният концерт в изключително натоварения график в края на годината беше нашата празнична годишнина -

* 20 години Мажоретен състав при НЧ „Просвета 1888”- една вълнуваща среща на няколко поколения мажоретки – дори майки и дъщери. Изказваме нашата искрена благодарност към ръководителката , нашата колежка Жулиета Малчева за това, че възпита в момичетата усет към музиката, танца, ритъма и за това, че беше тяхна учителка и приятелка и вдъхновителка. Няма събитие и проява в Общината,а и извън нея, през тези 20 години, в което да не са участвали нашите момичета. Благодарим ви момичета! Благодарим ти, Жу!

**Творчески вечери:**

* Представяне на книгата „Свят за обичане”на Лиана Панделиева, представена от Таня Илиева
* Среща с доц. д-р Васил Хаджиилиев и представяне на книгата му”Намасте” и фотоизложба за Индия- празници Море от вино
* Среща с Георги Бърдаров , носител на Европейската награда за литература и книгата му „Absolvo te” - Яворови дни
* „Писма от морето” – среща с писателя Радослав Гизгинджиев и неговото творчество, с участието на Райна Дамяни – д-р по културология и музикален съпровод Мария Петкова и Мая Тороманян – талантливите ученици от НУМСИ
* „Личен разказ” – среща с Георги Димитров и представяне на автобиографичната му книга „Да докоснеш мечтата”
* „Няма нищо по-малко от вечност” – една вълнуваща среща с авторката Тони Марс, представена от Мариана Маринова и с участието на Виктория Димова и Стефания Кусева от Литературен клуб „Звъниче” към Общински детски комплекс и Тракийско дружество „Одринска епопея”

**Детски спектакли и концерти:**

Представления на детския спектакъл „Патиланци” на ДТС „Арлекин”, с ръководител Мария Маркова, Художник Дарина Гильова, озвучаване Петър Граматиков, сътрудник Славка Томова, оператор и монтажист Иван Стойков, музикално оформление Ян Петров, микс Николай Каприев. Поздравления за нашите малки артисти Михаил Карталов, Цветомир Димитров, Божан Петков, Атанас Котавов, Изабела и Стефани Маркови и тяхната ръководителка Мария Маркова, които се представиха достойно на Детския театрален фестивал „Малкият принц” във Велико Търново.Съставът направи няколко представления и зарадва своите съученици и приятели.

„Тримата братя и златната ябълка”- детско представление ДТ „Васил Друмев” - Шумен

 „Урок по музика” с Хайгашот Агасян – съвместно със СУ „Иван Вазов”

Детска опера „Макс и Мориц” – Държавна опера Бургас

„Чудеса по Коледа ” – Боби шоу

 **Други прояви на читалището:**

* Поморие посрещна Бога на моретата и океаните – бог Нептун. Едно неповторимо преживяване на поморийци и гости на града с нашите колеги Димитър Самоковлиев и Виолета Киранова – Национална седмица на морето
* Сирни Заговезни с участие на Кукерска група от гр. Камено и Читалищен театър Поморие
* Въведение Богородично празничен концерт с участието на деца от детска градина „Детелина” и техните учители г-жа Славка Мешкова и г-жа Тотка Колева, учениците от първи клас с учители Петя Друмева, Росица Янева, Грета Найденова, Ванина Павлова и Десислава Цветанова и балерините от Денс груп „Ултра вайлет”
* Коледна трапеза с участието на хор „Благовестие”
* В програмата на Яворовите дни традиционните конкурси НАЦИОНАЛЕН КОНКУРС ЗА ПОЕЗИЯ

„ОТ ЗАНИК СЛЪНЦЕ ОЗАРЕНИ, АЛЕЯТ МОРСКИ ШИРИНИ…”

ЯВОРОВИ ДНИ 2022Г.

Жури : Радослав Гизгинджиев, Райна Дамяни и Роза Боянова присъди следните награди:

ПЪРВА НАГРАДА – Христина Борисова - гр.Севлиево

ВТОРА НАГРАДА – Ивелина Радионова –гр.Провадия

ТРЕТА НАГРАДА –Дачо Господинов – с. Гецово, общ. разград

ПООЩРЕНИЯ –Ива Найденова –гр. София , Павлина Йосева – гр. София

 **Националния рецитал-конкурс по творби на Яворов Жури в състав:** Председател: Мария Статулова и актьорите Мариела Топалова и Тодор Дърлянов присъди награди на двете възрастови групи, групов рецитал, награда на Фондация „25 века Поморие” и Фондация „Яворов” – Чирпан

За съжаление има и прояви, които не можахме да реализираме. Амбицията ни да поставим нов спектакъл на нашия театрален колектив не се осъществи. И детската театрална приказка „По-малкият принц”също не успяхме да реализираме. Затова пък много други прояви, които не бяхме планирали, проведохме.

 Изминалата година беше изключително успешна за нас. След годините на карантини, болести, страх и недоверие успяхме да върнем зрителите в залата, да заработят съставите, да отворим вратите на читалището и библиотеката за нашите приятели, потребители и зрители, актьори и почитатели.

Благодаря за вниманието!

 **КУЛТУРЕН КАЛЕНДАР**

 **2023Г.**

|  |  |  |
| --- | --- | --- |
| **ДАТА** |  **ПРОЯВА** | **МЯСТО** |
|  |  |  |
| 12.01. | Обсъждане на книгата „Съпротивата” на Марин Калонкин, представена от Евгений Белий | фоайе |
| 13.01. | 145г. от рождението на П.К.Яворов -поднасяне на венци и цветя | паметникът на П. Яворов |
| 17.01 | „Веселата карета”- спектакъл на ДКТ „Иван Димов” - Хасково | зрителна зала |
|  |  |  |
|  |  **февруари** |  |
|  |  |  |
| 11.02. | „Тютюн” – театрално представление на ДТ „Стоян Бъчваров” – гр. Варна | зрителна зала |
| 19.02. | „150 години безсмъртие” – документална изложба | фоайе |
| 21.03. | Световен ден на поезията-литературен кът | библиотека |
| 22.03. | Кукерландия в ДО на библиотеката | библиотека |
| 23.02. | „Обир” – театрална представление на ТМЦ Разград | зрителна зала |
| 24.02. | „Баба Марта бързала……” - детски празник | библиотека |
| 26.02. | Сирни Заговезни с участието на „Кукерска група” от гр. Камено  | централен площад |
|  |  |  |
|  |  **МАРТ** |  |
|  |  |  |
| 01.03. | Първомартенска творческа работилница в ДО на библиотеката | библиотека |
| 03.03 | Табло и литературна витрина за 3-ти март | библиотека |
| 07.03. | Осмомартенска дамска изложба –Сдружение на поморийските художници | фоайе читалище |
| 13.03 |  „Мъже под чехъл” – театрално представление на ДКТ „К. Величков”- Пазарджик | зрителна зала |
| 20.03. | „Маските падат” – театрално представление | зрителна зала |
| 31.03. | „Изненадаа”- театрално представление-Фери Арт | зрителна зала |
| 31.03. | Представяне на книгата „VIA ANCHIALIKA” от Валя Георгиева с учениците от VIII клас – ПГТ „Ал.Константинов” | библиотеката |
|  |  |  |
|  |   **АПРИЛ** |  |
|  |  |  |
|  | „Вече мога да чета” – приемане на учениците от първи клас за читатели на библиотеката | библиотека |
|  | „На екскурзия в библиотеката”-среща с учениците от III и IV клас – СУ „Христо Ботев”-с. Бата | библиотека |
| 02.04. | Международен ден на детската книга „Любими детски книги и герои” – документална изложба от фонда на библиотеката | фоайе |
| 04.04.; 05.04.;07.04. | „Вражалец”- представление на ДТС „Арлекин” при НЧ „Просвета 1888” - премиера | зрителна зала |
| 12.04. | Театрално представление „Михал” на ДТ - Шумен  | зрителна зала |
| 16.04. | „Честит Великден”- изложба | библиотека |
| 25.04. | Комедийно шоу „КомиКадзе на кръстЮпът”– Фери Арт | зрителна зала |
| 29.04. | Концерт и базар на украинската общност | зрителна зала |
|  |  |  |
|  |  **МАЙ** |  |
|  |  |  |
| 6.05 | Литературна витрина за Празника на гр. Поморие |  ДО на библиотеката |
| 10.05 | Изложба на Таня Христакиева |  фоайе |
| 10.05. | Театрално представление „Козият рог”– ДТ Ловеч | зрителна зала |
| 11.05. | Ден на библиотекаря-Информационни табла с най-четените книги в библиотеката за 2022г. | библиотека |
| 12.04. | Патронен празник на СУ „Иван Вазов”„Светът танцува” | зрителна зала |
| 22.04. | „В нашата приказна гора вий свидетели бъдете, туй що стана запомнете”- проект на СУ „Иван Вазов” | зрителна зала |
| 24.05. | Документална изложба „Мъдростта на вековете” | фоайе |
| 31.05. | „В очакване на Годо” – представление на театъра на Българската армия | зрителна зала |
|  |  |  |
|  |  **ЮНИ** |  |
|  |  |  |
| юни-септември | „Моето забавно лято в библиотеката”- Занимания по интереси:„Арт ателие”,” Рисувай, твори, майстори”,”Клуб на четящите приятели”,”Хайде да играем”-настолни игри, пъзели, компютърни игри | библиотека |
| 14.06. | Театрално представление „Двамата веронци”– ДТ Търговище | зрителна зала |
| 27.06. | „Реформаторът” – концерт-спектакъл на Държавна опера гр. Бургас | зрителна зала |
| 30.06. | Рибен фест Поморие - по проект | Площад „Св.Св.Кирил и Методий” |
|  |  |  |
|  |  **ЮЛИ** |  |
|  |  |  |
|  01.и 02.07 | Рибен фест Поморие - по проект | външна сцена |
| 08.07. | „Анхиало джаз“- парад на ретро автомобили и джаз концерт | външна сцена |
|  |  |  |
| юли | Шкумбата „Луд за отвързване” -спектакъл | зрителна зала |
| 16.07. | Театрален спектакъл ”Операцията” -Фери Арт | зрителна зала |
|  |  |  |
| 25.07. | Празник на с. Каменар | кметство с. Каменар |
| юли | Откриване на празниците „Море от вино”- концерт | външна сцена |
|  |  |  |
|  |  **АВГУСТ** |  |
|  |  |  |
| 01.08. | Музикален спектакъл „Дихание” с участието на Орлин Горанов - ДТ Велико Търново | зрителна зала |
| 06.08.-13.08. | Национална седмица на морето/по програма/ |  |
| 08.08. | Концерт на Веселин Маринов | външна сцена |
| август. | Концерт на Държавна опера -Бургас | външна сцена |
| 24,25,26,08. | Концерти на участници в Световния шампионат по фолклор | външна сцена |
| август | Театрално представление „Фенове” -Фери арт | зрителна зала |
| 31.08. | Яворови дни 2023 /по програма/ | зала, летен театър |
|  |  |  |
|  |  **СЕПТЕМВРИ** |  |
| 1,2,3.09 | Яворови дни /по програма/ | зала, летен театър |
| 04-05.09. | Фестивал на духовите оркестри и мажоретни състави „Ритъмът на морето” | външна сцена |
| 06.09. | Концерт за Деня на Съединението. Закриване на празниците „Море от вино” | външна сцена |
| септември | Изложба на участниците в международния пленер „Светът е море” | фоайе |
| 18.09. | Концерт-спектакъл на КСТ „Поморие” | Зрителна зала |
| септември | Театрална представление – Арт мюзик ателие | Зрителна зала |
|  |  |  |
|  |  **ОКТОМВРИ** |  |
|  |  |  |
| 31.10. | Табло и литературна витрина за Деня на Черно море  | библиотека |
| октомври | Среща със Здравка Евтимова и представяне на творчеството и | ГХГ„Дечко Стоев” |
| октомври | Театрално представление – ДТ Шумен | зрителна зала |
| октомври | Театрално представление- Арт мюзик ателие | зрителна зала |
|  |  |  |
|  |  **НОЕМВРИ** |  |
|  |  |  |
| 21.11 | Ден на християнското семейство/Въведение Богородично/- изложба | библиотека |
| 21.11. | Въведение Богородично-концерт  | зрителна зала |
| ноември | Театрално представление – Фери Арт | зрителна зала |
| ноември | Театрално представление-„Арт мюзик ателие” | зрителна зала |
|  |  |  |
|  |  **ДЕКЕМВРИ** |  |
|  |  |  |
| декември | „От Игнажден до Васильовден”-документална изложба | фоайе |
| декември | Театрално представление – Фери Арт | зрителна зала |
| декември | „Коледни вълшебства”- творческа работилница за коледните празници | библиотека |
| декември | Коледен концерт в с. Каменар | кметство с.Каменар |
| декември | „Приключение в снега” – концерт-спектакъл на Ултра вайлет и ТФ „Фреш” | зрителна зала |
| 25.12. | Коледна трапеза | кафе „Корабът” |
|  |  |  |

 **НАСТОЯТЕЛСТВО НА ЧИТАЛИЩЕ „ПРОСВЕТА 1888”**

МИЛЧО ГАНЧЕВ ТАЛЕВ – ПРЕДСЕДАТЕЛ

ТЕОДОСИ ВАСИЛЕВ ГУДЖУКОВ

ПЕТЯ ИВАНОВА КАЗАКОВА

АННА ВАСИЛЕВА МАДЕВОВА

ПЕТЯ КОСТАДИВНОВА КАЗАКОВА-ЙОРДАНОВА

НИКОДИМ СТОЯНОВСТОЯНОВ

КАМЕН ДОЧЕВ ШИПКОВ

 **ПРОВЕРИТЕЛНА КОМИСИЯ**

НИКОЛАЙ СТОЯНОВ ЙОВЧЕВ

СЛАВКА БОЙКОВА ТОМОВА

ВЕСЕЛА ЖЕЛЯЗКОВА ГУДЖУКОВА